open-index/open-wikipedia-markdown huggingface dataset:
Bubu

**Bubu** merupakan beberapa jenis alat untuk menangkap ikan. Ia seperti bakul yang membolehkan ikan masuk kedalamnya tetapi terhalang untuk ikan keluar. Pelbagai jenis bubu seperti bubu batang, bubu diam (duduk), bubu jantung dan bubu tadah.

Menahan bubu atau memasang bubu bermaksud menempatkan bubu dalam air untuk menangkap ikan. Bubu dipasang di sungai atau di laut. Ada juga bubu yang dibubuh umpan untuk menarik perhatian ikan.

## Pembuatan Bubu
**Bubu** kebiasaannya diperbuat daripada buluh dan digunakan di kawasan sungai atau tasik yang tidak begitu dalam kerana buluh adalah pilihan terbaik kerana buluh senang didapati.selain itu juga terdapat juga bubu diperbuat daripada kawat bagi kegunaan menangkap ikan di dasar laut.Sebuah bubu dibentuk daripada satu tapak berbentuk bulat yang diperbuat daripada rotan dan buluh. Dibentuk besar di bahagian hadapan dan mengecil ke belakang. Di bahagian hadapan bubu dibuat satu pintu masuk yang dipanggil 'injap'. Injap ini berbentuk seperti kon. Ia membenarkan ikan masuk tetapi menghalang mereka daripada keluar. Satu lagi pintu yang boleh dibuka dan ditutup disediakan di bahagian belakang bagi mengeluarkan ikan yang terperangkap.

#### Umpan
Sebelum **Bubu** dipasang didalam sungai mestilah memasang umpan.Umpan yang paling senang adalah menggunakan keratan ikan.Ikat seketul daging ikan dibahagian dalam bubu menggunakan seutas tali dengan kemas.Kemudian tutup pintu bubu dengan kemas menggunakan tali atau dawai.Bubu yang telah siap dipasang umpan kemudiannya diikat pada sebatang kayu yang panjang.Tujuan kayu ini dikat adalah bertujuan memudahkan untuk memasang dan mengambil semula bubu yang telah tinggalkan selama 24 jam.

## Rujukan
Pengkuantitian

**Pengkuantitian** mempunyai beberapa maksud berbeza. Dalam matematik dan sains empirik, ia merupakan tindakan mengira dan mengukur yang memetakan pencerapan dan pengalaman deria manusia kepada anggota suatu set nombor. Pengkuantitian dalam maksud ini sangat penting kepada kaedah saintifik.

Dalam logik, **pengkuantitian** ialah pengikatan suatu pemboleh ubah berjulat menjangkau domain wacana. Lalu pemboleh ubah itu menjadi terbatas oleh pengoperasi yang dipanggil **pengkuantiti**. Perbincangan akademik pengkuantitian seringkali merujuk makna ini berbanding yang diberikan di atas.

## Rujukan
Balai raya

**Balai raya**, disebut juga balai desa atau dewan orang ramai, ialah balai tempat orang ramai (penduduk di suatu tempat) berhimpun untuk membuat perjumpaan, mengadakan mesyuarat, sokongan sosial atau aktiviti lain. Ada balai raya yang terbuka untuk semua masyarakat setempat, manakala ada juga yang khusus untuk kumpulan tertentu, misalnya pusat Islam atau kelab belia.

Jika balai raya berada dalam lotnya sendiri, ia mungkin memiliki kafe/kantin, koperasi, perpustakaan, makmal komputer, dewan sukan dan kemudahan lain di sekitarnya, atau dalam bangunan besar yang sama.

## Lihat juga

* Pusat budaya
Koboi

**Koboi** (serapan ) merupakan gembala yang mengawasi lembu sapi di ladang-ladang secara menunggang kuda khususnya di Amerika Syarikat. Pekerjaan ini memiliki akar sejarah yang dalam sampai ke Sepanyol dan pemukim awal di Amerika. Selama berabad-abad, perbedaan tanah, iklim, dan pengaruh dari tradisi menternak dibawa berbagai-bagai budaya menghasilkan peralatan dan teknologi, pakaian, dan cara menggembala yang berbeza-beza seiring keperluan semasa.

Peranan penggembalaan yang dilakukan sepanjang zaman sejarah negara tersebut tidak sahaja menjadi gambaran ideal budaya malah juga digambarkan sebagai citra ideal maskulin. Konotasi gaya hidup yang diamalkan oleh para koboi juga menjadi sering digunakan untuk menggambarkan seseorang yang semborono atau mengabaikan risiko potensial, tidak bertanggungjawab atau melakukan pekerjaan berbahaya dengan tidak berhati-hati. Sebagai contoh, majalah *[[Time (majalah)|TIME]]* ada menggambarkan dasar-dasar luar negeri Presiden George W. Bush sebagai "Diplomasi Koboi" (lagi-lagi dengan asal-usulnya yang lahir di Texas yang ada budaya koboi di sana).

## Sejarah

### Perkenalan budaya berkuda Sepanyol

Budaya berkuda orang Sepanyol diketahui boleh datang dari amalan berkuda semasa zaman kerajaan Andalusia baik dari segi alat digunakan mahupun cara tunggangan.

### Pemeribumian
Budaya ini mula diluaskan keluar dari alam Sepanyol Baru dengan bertembungnya para pedagang Inggeris sejauh New England yang berlayar ke California untuk berdagang hasill haiwan seperti kulit dan lemak daripada golongan *hacendado* and *vaquero*, begitu juga dengan mereka yang mengikuti laluan rentas pedalaman benua ke Santa Fe (kini di negeri New Mexico moden). Pertembungan ini membawa kepada penerapan unsur-unsur budaya Inggeris yang mengacuk dalam. Malah, pengistilahan vaquero inilah yang dipinjamkan kepada kata *cowboy* dalam bahasa Inggeris (melalui kata dasar *vaca* "lembu").

Bekas hamba abdi atau anak-anak mereka turut mewarisi budaya dan amalan gembala ini berikutan pembebasan dan penghijrahan mereka menuju barat negara selepas tamatnya Perang Saudara Amerika; sebanyak antara 6,000 hingga 9,000 orang kaum kulit hitam terlibat dalam pekerjaan gembala ini pada abad 1860-an hingga 1880-an. 

### Pemasyhuran dalam budaya Amerika Syarikat

## Lihat pula
* Gembala
## Rujukan

;Sumber utama
## Pautan luar
* "Why the first US cowboys were black", dokumentari akhbar *The Guardian*
William Bourdon

**William Bourdon** merupakan peguam warga negara Perancis yang dihalau keluar oleh Jabatan Imigresen Malaysia di Lapangan Terbang Antarabangsa Kuala Lumpur (KLIA) pada Julai 2011..

## Peguam kes Altantuya Sahariibuu
Pada 22 Julai 2011, akhbar online Malaysiakini melaporkan bahawa William Bourdon dijemput datang oleh NGO hak asasi manusia,  Suaram untuk memberi ucapan / ceramah bagi mengumpul dana perbicaraan kes membabitkan pembelian kapal selam Scorpene dan peranan jurubahasa Altantuya Shaariibuu. Beliau sepatutnya menghadiri majlis penerangan di Pulau Pinang dan Ipoh yang diatur oleh Suaram. William dilantik menjadi peguam Suaram dalam kes yang dibicarakan di Paris, Perancis. Alias Ahmad selaku pengarah Jabatan Imigresen mengesahkan lelaki itu dihantar pulang ke Paris.

Dua buah kapal selam jenis Scorpene telah ditempah oleh kerajaan Malaysia daripada syarikat DCN pada 2002 . Kapal selam itu sampai ke Pelabuhan Klang pada 3 September 2009 dan dinamakan KD Tunku Abdul Rahman.

Syarikat Malaysia yang baru ditubuhkan ketika itu, Primekar dikaitkan dengan Abdul Razak Baginda mendapat keuntungan besar dalam pembelian itu. Kes ini semakin panas kerana pembelian itu dibeli semasa Menteri Pertahanan Malaysia dan kini Perdana Menteri Malaysia, Najib Razak.

## Rujukan
Maiasaura

*'Maiasaura' makna ibu dinosaurus baik* adalah satu genus dinosaur herbivor hadrosaurid, daripada Akhir Cretaceous tempoh bagi mengapa adalah sekarang Montana, sekitar 74 juta tahun dahulu.
Balai bomba

**Balai bomba** merupakan bangunan khas menempatkan pasukan bomba dengan kereta dan alat-alat pemadam api.
Slanga

Bahasa Slanga ialah penggunaan bahasa yang tidak rasmi dan ungkapan-ungkapan yang tidak dianggap sebagai standard dalam dialek atau bahasa. Slanga sering dijumpai di kawasan kosa kata yang merujuk kepada perkara yang dianggap tabu. Ia sering digunakan untuk mengenal pasti seorang rakan dan walaupun ia mungkin biasa di kalangan orang muda, ia juga digunakan oleh semua peringkat umur dan kumpulan sosial.

## Etimologi
Asal perkataan slanga tidak pasti. Ia ada hubungan dengan *Thieves' cant* ia disahkan telah digunakan buat pertama kalinya pada 1756 merujuk kepada perbendaharaan kata orang yang rendah atau hina. Selain itu asal-usulnya tidak diketahui

## Pautan luar
*http://malayslang.wikia.com/
Seichamps

**** ialah komun di jabatan Meurthe-et-Moselle di timur-laut Perancis.

## Lihat juga
* Komun di jabatan Meurthe-et-Moselle
Atik Sinan

**Sinan-i Atik**, juga dikenali sebagai **Azadlı Sinan** dan **Atik Sinan** (yang bermaksud "Lama" Sinan, untuk membezakan dia dari Koca Mimar Sinan Agha), lahir di Istanbul, merupakan seorang arkitek untuk Sultan Mehmed II Uthmaniyah pada abad ke-15.
Sir Archibald Hamilton, 5th Baronet

**Sir Abdullah Charles Edward Archibald Watkin Hamilton, 5th and 3rd Baronet** (10 Disember 1876 - 18 Mac 1939) ialah seorang British ternama yang memeluk Islam. 
Beliau merupakan anak kepada Sir Edward Archibald Hamilton, 4th Baronet of Trebishun, Breconshire dan Baronet of Marlborough House, Hampshire Kedua (1843-1915) dengan isteri beliau Mary Elizabeth Gill.

## Keluarga
Beliau berkahwin tiga kali dan bercerai dua kali.

## Rujukan
Alexander Litvinenko

**Alexander Valterovich Litvinenko** adalah seorang pengintip Rusia yang berkhidmat bersama KGB dan pengantinya Perkhidmatan Keselamatan Persekutuan Rusia atau "FSB". Litvinenko dan beberapa pegawai lain FSB awam menuduh ketua mereka mengarahkan pembunuhan jutawan dan orang berkuasa Rusia, Boris Berezovsky.Litvinenko telah ditangkap Mac berikut atas tuduhan melebihi kuasanya di tempat kerja. Beliau telah dibebaskan pada bulan November 1999 tetapi ditangkap semula sebelum tuduhan sekali lagi ditolak pada tahun 2000. Dia melarikan diri bersama keluarganya ke London dan telah diberikan suaka politik di United Kingdom, di mana beliau menjadi seorang wartawan dan penulis. 

Pada masa di London Litvinenko menulis dua buku, *[[Blowing Up Russia: Terror from Within]]* dan *[[Lubyanka Criminal Group]]*, di mana beliau menuduh perkhidmatan rahsia Rusia menganjurkan pengeboman pangsapuri Rusia dan lain-lain perbuatan keganasan dalam usaha untuk membawa Vladimir Putin berkuasa. Beliau juga menuduh Putin mengarahkan pembunuhan wartawan Rusia Anna Politkovskaya.

Pada 1 November 2006 Litvinenko tiba-tiba jatuh sakit dan dimasukkan ke hospital akibat keracunan oleh radioaktif polonium-210 dan yang mengakibatkan kematiannya pada 23 November. Peristiwa yang membawa kepada keracunan dan kematian adalah satu perkara yang kontroversi, banyak teori yang berkaitan dengan keracunan dan kematian. Siasatan British ke dalam kematiannya menemui jalan buntu apabila permintaan mereka untuk ekstradisi Andrey Lugovoy dari Rusia yang mereka menuduh pembunuhnya gagal, mendinginkan lagi hubungan Rusia-United Kingdom.

Dua hari sebelum kematiannya, beliau memberitahu kepada ayahnya yang beliau sudah memeluk Islam. Akhmed Zakayev, Menteri Luar Chechen kerajaan dalam buangan yang tinggal di bersebelahan rumah Litvinenko dan menganggap dia "seperti saudara", katanya. "Dia membaca dari al-Quran hari sebelum dia meninggal dunia dan memberitahu isterinya serta keluarga bahawa dia mahu dikebumikan mengikut adat istiadat Islam".
Hubungan Kazakhstan–Malaysia

**Hubungan Malaysia - Kazakhstan** semakin penting selepas Kazakhstan merdeka dari Soviet Union pada 1989 . Pemimpin kedua-dua negara saling berkunjung.

Duta Besar Malaysia ke Kazakhstan ialah Datuk Ahmad Rasidi Hazizi.

## Kerjasama ekonomi
Kazakhstan mempunyai 16 juta penduduk , merdeka dari Soviet Union 20 tahun lalu.Pada 2010, Kazakhstan penting di Asia Tengah kerana eksport Malaysia ke Kazakhstan sekitar AS$106 juta (RM319 juta). Import dari Kazakhstan sebanyak AS$760,000 (RM2.28juta). Apabila terbentuk Kesatuan Kastam di antara Kazakhstan, Belarus dan Rusia membabitkan lebih 180 juta penduduk, peluang ekonomi boleh diteroka.

Sebagai negara majoriti Islam dan terletak di Laluan Sutera , Kazakhstan adalah negara ke-9 terbesar dunia . Luas negara itu 2.9 juta km persegi.

Pada 2011, Lebih 2,000 pelajar Kazakhstan menuntut di Universiti Malaysia Petronas di Tronoh dan lain-lain.Syarikat petroleum Malaysia ,Petronas akan membangunkan sektor minyak dan gas di Kazakhstan. 

Tahun 2010, lebih 9,000 pelancong Kazakh mengunjungi Malaysia.Penerbangan dua kali seminggu menggunakan Air Astana dari Kuala Lumpur ke Almaty dan sebaliknya diadakan.
## Kerjasama negara Islam
Malaysia dan Kazakhstan turut meanggotai Pertubuhan Persidangan Islam (OIC).Lantaran itu Malaysia komited untuk berkongsi pengalaman dan menghulurkan bantuan teknikal kepada Kazakhstan. Pada Jun 2011, Astana menjadi tuan rumah Forum Ekonomi Islam Dunia (WIEF) ke-7 pada 8 Jun 2011 .Sejak penubuhannya pada 2005, forum itu menjadi platform untuk menggalakkan kerjasama ekonomi dan bisnes di kalangan usahawan Muslim dan syarikat-syarikat di dalam OIC. WIEF turut disertai oleh Presiden Djibouti, Ismail Omar Guelleh; Perdana Menteri Bahrain, Putera Khalifa bin Salman Al Khalifa; Perdana Menteri Tajikistan, Oqil Oqilov;  Naib Presiden Indonesia, Prof Dr Boediono dan Presiden Islamic Development Bank, Dr. Ahmed Mohamed Ali Al Madani.

Pengerusi Yayasan Forum Ekonomi Islam Sedunia, Tun Musa Hitam menganggap WIEF dapat memupuk perkongsian rentas sempadan yang kukuh antara anggota Komanwel Negara-Negara Merdeka (CIS) dan negara-negara lain di dunia, khususnya negara-negara Islam yang lain.

Kuala Lumpur menjadi tuan rumah WIEF ke-6 pada Jun 2010.

## Rujukan
Queen & Elizabeth

**Queen & Elizabeth** adalah satu sub-unit dari kumpulan pop Jepun AKB48 yang terdiri daripada Tomomi Itano dan Tomomi Kasai. Unit ini dinamakan sempena watak fiksyen yang dilakonkan mereka dalam siri televisyen dan filem *[[Kamen Rider Double]]*. Satu-satunya single mereka setakat ini, "LoveWars", telah berjaya menduduki 4 tempat teratas dalam carta Oricon.

## Sejarah
Sebagai watak fiksyen dalam *[[Kamen Rider Double]]*, Queen (Itano) dan Elizabeth (Kasai) muncul pertama kalinya dalam episod 7 siri televisyen, bertindak sebagai pemberi maklumat kepada watak-watak utama Shotaro Hidari (Renn Kiriyama) dan Philip (Masaki Suda) semasa mereka menyiasat jenayah melibatkan persekitaran sekolah tinggi. Pada Januari 2010, adalah diumumkan bahawa mereka akan melancarkan satu lagu asal untuk siri televisyen tersebut berjudul "LoveWars". Video muzik bagi lagu tersebut dirakamkan sejurus selepas ia dilancarkan.

Dalam episod 23 siri televisyen, watak-watak Queen dan Elizabeth menyertai pertandingan seakan *[[Pop Idol]]* iaitu "Fuuuuuutic Idol" di mana mereka mempersembahkan lagu "LoveWars" kepada penonton untuk memperoleh kontrak rakaman. Semasa mereka disingkirkan dan keputusan memihak kepada seorang peserta yang jauh lebih sumbang iaitu Jimmy Nakata, mereka berjumpa dengan Shotaro untuk menyiasat kenapa mereka kalah, dengan mendapati bahawa Radio Tower Clown yang dikhabarkan itu adalah dalangnya. Setelah kes ditutup, Queen dan Elizabeth berjaya memperoleh kontrak rakaman setelah muncul sekali lagi dalam Fuuuuuutic Idol. Pada masa yang sama, Kasai dan Itano (melalui watak masing-masing) mula mengacarakan satu rancangan radio Internet berkaitan dengan *Double* untuk stesen radio fiksyen Wind Wave berjudul .

Single mereka "LoveWars" dilancarkan pada 31 Mac 2010, dalam empat varian berbeza: single CD standard tanpa runut bonus, single CD+DVD menampilkan runut nyanyian solo oleh Itano sebagai runut bonus, single CD+DVD menampilkan runut nyanyian solo oleh Kasai sebagai runut bonus, serta single CD+DVD yang mengandungi lagu yang telah "menewaskan" Queen & Elizabeth dalam siri televisyen. Sementara setiap versi berbeza CD mempunyai kulit tersendiri, kulit varian kelima wujud bagi keluaran CD+DVD standard. DVD yang ditampilkan dalam setiap keluaran turut mengandungi vidoe muzik di samping dokumentari proses pembikinan video muzik.

## Diskografi
### Single
*"LoveWars" - 31 Mac 2010
### Album
**Kamen Rider Double: Special CD-Box* - 22 September 2010
**"LoveWars" dan variannya disertakan sebagai runut dalam set kotak

## Rujukan

## Pautan luar
*Queen & Elizabeth's page di Avex Group
*''Queen & Elizabeth's White Heart Mark'' di Wind Wave
Hubungan Malaysia–Turkmenistan

**Hubungan Malaysia - Turkmenistan** semakin erat semenjak Turkmenistan mencapai kemerdekaan pada 1991. Hubungan diplomatik terjalin sejak 1992. Malaysia baru mendirikan pejabat konsulat di Ashgabat pada 2011. Turkmenistan terletak di Asia Tengah dan berjiran dengan Kazakhstan dan Rusia. Penduduknya tidak ramai, sekitar 5 juta orang sahaja.

Duta Malaysia ke Turkmenistan ialah Datuk Saipul Anuar Abdul Muin.
## Dibawah Anwar Ibrahim
Pada 19 Disember 2024, Perdana Menteri Malaysia Anwar Ibrahim telah menjemput Presiden Turkmenistan, Gurbanguly Berdimuhamedov di Kompleks Perdana Putra untuk mengukuhkan ikatan dua hala antara kedua-dua negara.  

Ia juga membincangkan fasal perdagangan minyak melalui Petronas dan kedua-dua pemerintah menandatangani Memorandum of Understanding (MOU) dalam bidang pelancongan. 

## Kerjasama ekonomi
Pada 2010 jumlah dagangan kedua-dua negara hanya AS$28.90 juta berbanding AS$205.61 juta pada tahun 2009.

Dewan Perniagaan Turkmenistan dan Dewan Perdagangan dan Industri Malaysia telah mengadakan MOU bersama.Perjanjian penjualan gas antara Petronas dengan Turkmen Gas disaksikan oleh Presiden Turkmenistan. 

Najib dan Presiden Berdimuhamedov merasmikan bersama Terminal Gas Petronas dan menyaksikan upacara pengeluaran gas pesisir pantai pertama Petronas di Kinyali, Turkmenbashy. 500 juta meter padu gas akan dikeluarkan dalam fasa-fasa akan datang. Petronas melabur AS$5.2 bilion untuk projek gas asli itu. Pelajar negara itu akan ditambah pengambilan di Universiti Petronas di Tronoh, Perak.

Pada 2023, Turkmenistan merupakan pasangan perdagangan keempat terbesar Malaysia dengan jumlah lebih dari AS$10.72 juta.
## Rujukan
Abdul Wahid Pedersen

**Abdul Wahid Reino Arild Pedersen** (lahir **Reino Arild Pedersen** pada tahun 1954) adalah seorang Imam berasal dari Denmark.

## Biografi
Beliau berkahwin dengan seorang wanita Maghribi dan mempunyai 4 orang anak.

Pedersen memeluk Islam pada tahun 1982 selepas pencarian lama melalui agama-agama dunia yang berbeza. Beliau dibesarkan sebagai seorang Kristian, menjadi pemikir bebas pada usia 16 tahun dan merupakan pengikut agama Hindu selama empat tahun sebelum akhirnya membuat keputusan mengenai Islam.

Pedersen merupakan naib presiden kepada Muslim in Dialogue, sebuah organisasi Muslim yang mempromosikan Islam ke dalam masyarakat Denmark. Beliau pengasas bersama dan pengetua kepada tiga sekolah swasta untuk kanak-kanak Muslim di Denmark. 
Beliau juga pengasas bersama dan naib pengerusi untuk sekian lama kepada Pusat Kajian Islam Kristian di Copenhagen. Beliau menerajui projek-projek bantuan di banyak negara di seluruh dunia. Contohnya penubuhan sebuah sekolah di wilayah Kunar, Afghanistan semasa rejim Taliban yang menerima kanak-kanak perempuan juga. Pedersen adalah pengasas bersama Muslim Aid Denmark dan kini Ketua Setiausaha organisasi yang sama. DM-Aid, antara lain, membina semula lebih 500 rumah untuk orang-orang yang dilanda gempa bumi di kawasan Kashmir Pakistan semasa musim sejuk 2005 - 2006. Beliau adalah salah satu wakil-wakil Eropah Rangkaian Global Agama untuk Kanak-kanak dan ahli lembaga Akademi Islam Sweden.

Beliau telah menterjemahkan beberapa buku tentang Islam ke dalam bahasa Denmark. Pada tahun 1997, beliau adalah imam pertama mula memegang khutbah Jumaat di Denmark.

## Patutan luar
* God, Guide Me If You Exist - A Danish Man Discovers Islam 
* Danish Muslim Aid (Danish)
Muhammad Muhsin Khan

**Muhammad Muhsin Khan** (Arab, Pashto, Urdū: **محمد محسن خان**;) lahir 1345 H (1927) adalah seorang Salafi kontemporari beretnik Afghan, paling terkenal kerana terjemahannya ke dalam bahasa Inggeris Sahih Bukhari dan al-Qur'an, bertajuk *[[Noble Qur'an (Hilali-Khan)|The Noble Qur'an]]*, yang disiapkannya dengan kerjasama Muhammad Taqi-ud-Din al-Hilali.

## Karya
* *The Translation of the Meanings Of Sahih Al-Bukhari*
* *Summarized Sahih Al-Bukhari*
* ''The Noble Qur'an''
* *Understanding Ramadan*

## Rujukan

## Pautan luar
*Biography of Dr. Muhsin Khan Dar-us-Salam Publications
*Read Quran القران الكريم in English by Mohsin Khan
Abu Usamah

**Abu Usamah at-Thahabi** (lahir 10 Mac, 1964) adalah seorang Imam di Masjid Green Lane yang terletak di Birmingham, England.

## Sejarah
Abu Usamah, Khalifah At-Thahabi dilahirkan dan dibesarkan di Passaic, New Jersey, anak ketiga darpada empat adik-beradik.

Beliau memeluk Islam pada tahun 1986, dan memohon untuk menghadiri Universiti Madinah sebagaimana amalan ramai yang baru kembali kepada Islam pada masa itu. Dia menyempurnakan BSc dalam Usool-ul-Din, dan belajar bahasa Arab.

Selepas tamat pengajian dari Universiti, Abu Usamah pergi untuk mengajar di UK sebelum kembali ke Amerika Syarikat pada tahun 1996 untuk mengejar kedudukan pertama Imam di Orlando, Florida. Beliau adalah seorang imam di masjid-masjid di Philadelphia, Cleveland, dan Peoria, sebelum beliau berpindah ke UK, di mana dia muncul sebentar di Keighley sebelum berpindah ke Birmingham untuk mengambil tempat di Masjid Green Lane.

Abu Usamah menggesa saudara-saudara Muslim untuk mengikuti Al-Quran dan Sunnah berdasarkan kefahaman para sahabat Nabi Muhammad SAW.

## Lihat juga
*Senarai pemeluk Islam
Grand Prix Jerman 2011

**Grand Prix Jerman 2011** (nama rasmi: **Formula 1 Großer Preis Santander von Deutschland 2011**) adalah sebuah perlumbaan bermotor Formula Satu yang diadakan di Litar Nürburgring, Nürburg, Jerman pada 24 Julai 2011. Perlumbaan ini dimenangi oleh Lewis Hamilton dari McLaren.

## Keputusan
### Kelayakan

**Nota**:
#  – Liuzzi dikenakan penalti lima-petak kedudukan kerana menukar kotak gear.
#  – Buemi disingkirkan daripada kedudukan kelayakannya kerana menggunakan bahan apinya yang tidak mengikut peraturan dalam kereta Toro Rossonya.

### Perlumbaan

## Kedudukan selepas perlumbaan

;Kedudukan Kejuaraan Pemandu

;Kedudukan Kejuaraan Pengeluar

* **Nota**: Hanya lima kedudukan teratas dimasukkan dalam senarai.

## Rujukan

## Pautan luar
Abd al Malik

**Abd al Malik**, lahir **Régis Fayette-Mikano** (14 Mac 1975,Paris) merupakan seorang penyanyi rap dan spoken word Perancis yang berasal dari Congo. Beliau mengambil bahagian dalam kumpulan NAP(New African Poet). Pada tahun 1999, beliau memeluk agama Islam. Beliau berkahwin dengan penyanyi Maghribi Perancis Wallen dan mempunyai seorang anak. Beliau bernaung dibawah Universal Music France.

Dilahirkan di Paris pada tahun 1975, Abd al Malik, beliau dan 6 saudara lelaki dan saudara perempuam berpindah ke Brazzaville, Congo 1977-1981 sebelum kembali ke Strasbourg, Perancis.

Pada tahun 2006, beliau memenangi Prix Constantin, anugerah muzik tahunan Perancis yang diberikan kepada album yang terbaik seorang artis yang telah datang untuk menonjol sepanjang tahun yang lalu.
## Diskografi
* 2004: Le Face à face des cœurs
* 2006: Gibraltar
* 2008: Dante
* 2010: Château Rouge

## Rujukan
Tribunal Jenayah Antarabangsa untuk bekas Yugoslavia

**Tribunal Antarabangsa untuk Pendakwaan Orang yang Bertanggungjawab Melakukan Pelanggaran Serius Undang-Undang Kemanusiaan Antarabangsa di Wilayah Bekas Yugoslavia Sejak 1991**, lebih umum disebut sebagai **Tribunal Jenayah Antarabangsa untuk bekas Yugoslavia** (bahasa Inggeris: *International Criminal Tribunal for the former Yugoslavia*, **ICTY**), ialah badan Pertubuhan Bangsa-Bangsa Bersatu (PBB) yang ditubuhkan untuk mendakwa jenayah serius yang dilakukan semasa perang di bekas Yugoslavia, serta juga untuk menghukum mereka yang terlibat. Tribunal itu yang berpusat di Hague, Belanda ialah mahkamah ad hoc.

Tribunal Jenayah Antarabangsa ini ditubuhkan menerusi Tetapan 827 Majlis Keselamatan Pertubuhan Bangsa-Bangsa Bersatu yang diluluskan pada 25 Mei 1993. Ia mempunyai bidang kuasa terhadap empat kumpulan jenayah yang dilakukan di wilayah bekas Yugoslavia sejak tahun 1991: 
# pelanggaran serius Konvensyen Geneva;
# pelanggaran undang-undang atau adat perang;
# penghapusan etnik; dan 
# jenayah terhadap kemanusiaan. 
Hukuman yang paling berat yang boleh dikenakan oleh Tribunal Jenayah Antarabangsa ini ialah pemenjaraan seumur hidup. Pelbagai negara telah pun menandatangani perjanjian dengan PBB untuk melakukan hukum tahanan tersebut. Dakwaan terakhir dikeluarkan pada 15 Mac 2004. Tribunal ini dijadualkan menyiapkan semua perbicaraan menjelang pertengahan tahun 2011 dan semua rayuan menjelang 2013, dengan kekecualian Radovan Karadžić yang perbicaraannya dijangka akan berakhir pada 2012 dan rayuannya dihakimi pada Februari 2014. Ratko Mladić dan Goran Hadžić yang masing-masing ditahan pada Mei dan Julai 2011 tidak terangkum dalam strategi siap mahkamah. Majlis Keselamatan Pertubuhan Bangsa-Bangsa Bersatu telah memerintah Tribunal itu untuk menyiapkan tugas selewat-lewatnya pada 31 Disember 2014 supaya dapat menutup dan memindahkan tanggungjawabnya kepada Mekanisme Baki Antarabangsa untuk Tribunal Jenayah yang akan mula berfungsi untuk cawangan ICTY pada 1 Julai 2013.

Hadžić merupakan pelarian terakhir antara 161 pelarian yang dipertuduhkan selepas Boris Tadic, Presiden Serbia, mengumumkan penangkapannya pada 20 Julai 2011.

## Rujukan

## Pautan luar

* Laman sesawang rasmi
Protoceratops

**Protoceratops** merupakan dinosaur herbivor genus yang hidup Cretaceous dalam Mongolia kawanan, dinosaur ini mempunyai tanduk yang terbesar dan menggunakannya sebagai senjata.
Ahlul Bayt Digital Islamic Library Project

***Ahlul Bayt Digital Library Project (Ahlul Bayt DILP)***, ditubuhkan pada 1996, ialah sebuah pertubuhan Islam bukan untung; berfungsi sebagai sekumpulan sukarelawan yang tersebar di seluruh dunia. Projek utama mereka *Al-Islam.org* bertujuan mendigitkan dan menyediakan sumber berkualiti berkaitan sejarah, undang-undang dan masyarakat Islam dan keperibadian tokohnya dengan penekanan khusus kepada aliran fikiran Syiah Imam Dua Belas. Tapak Al-Islam.org juga berkhidmat sebagai tempat pengenalan Islam kepada bukan-Muslim.

Sehingga kini ia telah memiliki 4000+ sumber yang boleh didapati secara percuma.

## Rujukan


## Pautan luar
* 
* Liputan ringkas oleh British Academy
* Diarkib sebagai sebahagian Project MINERVA Library of Congress
Kuih gunting

**Kuih gunting** adalah sejenis makanan tradisi Melayu yang rangup yang merujuk pada cara ia dihasilkan, dan bukannya khusus pada resepi tertentu. Sesetengah orang memanggil kuih gunting ini dengan menukar perkataan kuih kepada kerepek, keropok atau kacang (contoh : kerepek gunting). Walau apa pun nama yang diberi oleh sesetengah orang, namun secara umumnya kuih ini lebih dikenali sebagai kuih gunting.

Terdapat pelbagai jenis khusus kuih gunting yang pedas, manis, masin dan sebagainya, tetapi bahan-bahan asas kuih gunting ialah tepung, air, garam, marjerin, telur, santan, serbuk kari, minyak masak, udang kering, bawang putih dan bawang merah. Cara asas membuatnya ialah dengan mencampurkan kesemua bahan-bahan tersebut mengikut sukatan tertentu dan diuli sehingga menjadi doh. Doh tersebut digunting-gunting sebelum digoreng.

Terdapat pelbagai jenis kuih gunting di Malaysia. Bahan-bahan dan cara-cara asas membuat kuih gunting boleh diubah mengikut kemahiran tukang masak. Di antara jenis-jenis kuih gunting yang ada di Malaysia ialah kuih gunting ikan bilis, kuih gunting udang, kuih gunting pedas, dan sebagainya.

## Rujukan
# kuih gunting
Kuang merak Palawan

**Kuang merak Palawan,** *Polyplectron napoleonis,* adalah sejenis burung bersaiz sederhana (sehingga 50 sm panjang) dari keluarga Phasianidae. 

## Taburan dan habitat
Kuang ini adalah spesis asli bagi negara Filipina. Ia bolej ditemui di hutan hujan di Pulau Palawan yang terletak di selatan kepulauan Filipina. Kuang betina biasanya bertelur sehingga dua biji.

## Status dan pemuliharaan
Di sebabkan kemusnahan berterusan pada habitatnya, saiz populasi yang kecil dan kawasan terhad, selain ditangkap bagi tujuan buruan dan perdagangan, kuang merak Palawan dikelaskan sebagai haiwan terancam di dalam Senarai Merah IUCN. Ia disenaraikan di dalam Apendik I di CITES.

## Galeri

Image:Stavenn Polyplectron napoleonis 01.jpg|Kuang jantan
Image:Stavenn Polyplectron napoleonis 02.jpg|Kuang betina


## Rujukan
*  The database entry includes justification for why this species is vulnerable.
* **Dickinson**, E. C. (2001): The correct scientific name of the Palawan Peacock-pheasant is *Polyplectron napoleonis* (Lesson, 1831). *[[Bulletin of the British Ornithologists' Club|Bull. B. O. C.]]* **121**(4): 266-272.
* **Kimball**, Rebecca T.; Braun, Edward L.; Ligon, J. David; Lucchini, Vittorio & Randi, Ettore (2001): A molecular phylogeny of the peacock-pheasants (Galliformes: *Polyplectron* spp.) indicates loss and reduction of ornamental traits and display behaviour. *[[Biological Journal of the Linnean Society|Biol. J. Linn. Soc.]]* **73**(2): 187–198. HTML abstract
* **Lesson**, René-Primevère (1831): *Traite d'Ornithologie* **7**:487; **8**: 650.
* **Temminck**, Coenraad Jacob (1832): *Nouveau Recueil de Planches coloriées d'Oiseaux* **88** plate 540.

### Nota kaki


## Pautan luar

* ARKive - images and movies of the Palawan Peacock-pheasant ''(Polyplectron napoleonis)'' 
* BirdLife Species Factsheet
* Red Data Book
Bukit Penawar

**Bukit Penawar** di Bandar Penawar digunakan bagi menempatkan pemancar telekomunikasi dan pemancar siaran TV. Masjid Al-Syifa' di lot PTB1111 terletak di cerun kaki Bukit Penawar.
The Turner Diaries

**The Turner Diaries** adalah novel yang ditulis pada tahun 1978 oleh William Luther Pierce dengan nama samaran "Andrew Macdonald ". Turner Diaries menggambarkan revolusi ganas berlaku di Amerika Syarikat sehingga menumbangkan kerajaan persekutuan Amerika Syarikat , perang nuklear dan akhirnya perang antara kaum yang membawa kepada penghapusan semua orang Yahudi dan bukan- putih . Novel ini jelas bersifat perkauman dan anti-Semitik oleh The New York dan dilabel sebagai buku hak perkauman oleh Biro Siasatan Persekutuan (FBI).

Novel ini dikaitkan dengan beberapa jenayah ganas sebenar. Antaranya ialah pengeboman bangunan J. Edgar Hoover  , ibu pejabat FBI  dan mendorong kepada Pengeboman Oklahoma City pada tahun 1995 oleh Timothy McVeigh yang telah membaca buku ini.

## Rujukan
Sentuhan Cinta

***Sentuhan Cinta*** ialah novel yang ditulis oleh Haiza Najwa. Novel ini merupakan sebuah karya yang berteraskan kefahaman psikologi manusia, dengan tumpuannya kecelaruan personaliti pada minda yang tanpa disedari mengendurkan sifat jati diri secara beransur-ansur. Mesejnya cukup terkesan tatkala Hurin Ain, protagonis novel, dihambat kekejaman mental daripada masalah pentafsiran mindanya yang teruk dicelarukan. 

## Jalan cerita
*Sentuhan Cinta* mengisahkan seorang gadis yang ditanamkan kepercayaan sejak kecil lagi oleh ibu tirinya supaya meyakini bahawa diri adalah hodoh sedangkan hakikatnya, dia sangat jelita. Hal ini berlaku kerana kejelitaan protaganis yang merupakan anak kacukan dicemburui oleh ibu tirinya di mana ketiga-tiga anak perempuan sendiri tidak sejelita. Lantaran, dia membesar dengan mengadaptasi kecelaruan persepsi bahawa mata birunya tidak ubahnya seperti mata mayat, rambut perangnya sebagai rambut hantu kubur, dan kulit putih kemerahan-merahannya seperti kulit biawak. Dia tidak berani memakai gincu kerana takut kelihatan lebih mengerikan meskipun realitinya, dia sungguh cantik. Trait keperibadian yang salah itu telah berakar umbi sejak kematian bapanya ketika dia hanya berumur 9 tahun. Ada alasan lain kenapa tirinya itu membalas dendam. Kerana dendamkan suaminya yang masih setia mencintai arwah isteri orang putihnya yang merupakan ibu protaganis. Pada masa yang sama, ibu tiri memanjakan protagonis dengan makanan ringan, manis yang kurang berkhasiat dengan harapan dia membesar sebagai remaja gemuk serta hodoh. Diajar dia bahawa tidak salah jika melepaskan kemarahan dengan melontar apa saja barang-barang. Ibu tiri juga memanja-manjakan protagonis sedangkan anak sendiri dipukul demi memuakannya. Sesungguhnya, si ibu tiri terus gagal mencapai matlamatnya. Protagonis membesar dengan kasih sayang terhadap ibu tirinya berbanding dengan adik-beradik tirinya. Akhirnya, protagonis sedar akan niat sebenar ibu tirinya yang memang bertujuan merosakkannya, menggugat pertumbuhan fizikalnya. Tapi di sebalik marah atau berdendam, dia memaafkan kerana pada pandangannya, di sebalik semua itu dia telah dilayan sebagai seorang puteri malah, dia berikrar untuk membalas budi baik wanita itu selama-lamanya.

## Pautan luar
* Geng Kicap: Sentuhan Cinta
* Kembara Ukhwah ke Utara: Sentuhan Cinta
* Karangkraf: Sentuhan Cinta
SUPERGOOD, SUPERBAD

***SUPERGOOD, SUPERBAD*** merupakan album studio pertama penyanyi dari negara Jepun iaitu Yamashita Tomohisa. Album ini telah dilancarkan pada 26 Januari 2011 dan di Korea Selatan pada 2 Mac 2011 oleh label rakaman Johnny's Entertainment. Selepas pelancarannya di Korea, Yamashita telah mengadakan konsert solonya secara rasmi di Seoul dan Busan untuk mempromosikan album tersebut.

## Maklumat
Album *SUPERGOOD, SUPERBAD* mengandungi dua buah cakera iaitu *SUPERGOOD* bagi cakera 1 dan cakera 2 pula ialah *SUPERBAD*. Dalam cakera 1, terdapat sebelas buah lagu termasuklah tiga buah single yang pernah dikeluarkan sebelum ini iaitu "Seishun Amigo" (2005), "Daite Senorita" (2006) dan "Hadakanbo" (2011) serta 1 runut bonus iaitu "Biru" (青 *Ao*). Bagi cakera 2 pula terdapat 14 buah lagu. Ini termasuklah dua buah single iaitu "Loveless" (2009) dan "One in a Million" (2010) serta 4 runut bonus iaitu "Touch You" (Menyentuhmu), "Tomo", "Friday Night" (Jumaat Malam) dan "MOLA" versi remix R-midwest.

Selain itu, album ini juga dilancarkan dalam dua buah edisi iaitu edisi biasa dengan edisi terhad. Untuk edisi biasa, ia terdiri daripada kedua-dua buah cakera dengan 5 buah runut bonus dan buku kecil. Bagi edisi terhad, ia didatangkan dengan kedua-dua cakera tersebut tanpa runut bonus, DVD bonus, buku bergambar serta buku kecil yang mengandungi seni kata lagu.

## Senarai runut
### Edisi biasa

### Edisi terhad

## Trivia
* Kedudukan pertama dalam carta album mingguan Oricon (7 Februari 2011).
* Tempat ke-12 dalam carta Oricon bulan Februari 2011.
* Kedudukan ke-22 pada separuh pertama tahun 2011 (Oricon).

## Sejarah pelancaran

## Rujukan
Andrey Korotayev

**Andrey Korotayev** (, lahir pada 17 Februari 1961) merupakan ahli antropologi, ahli ekonomi, ahli sejarah dan ahli sosiologi berkelahiran Moscow, Rusia. Sumbangan beliau yang penting ialah terhadap sistem dunia teori, model matematik macrodinamik sosial dan ekonomi. Pencapaian beliau di dalam bidang itu amat diraikan di kalangan ahli-ahli ekonomi sedunia. Kepentingan utama beliau dalam strategi keselamatan negara dan demokrasi di negara-negara membangun.

## Bidang penyelidikan

Sumbangan utamanya adalah kepunyaan kepada bidang-bidang berikut: 
*kajian sistem sosio-politik Utara Yaman; di samping itu, Korotayev membuat sumbangan penting kepada kajian asal-usul Islam; 
*antropologi budaya,
*pemodelan matematik proses ekonomi dan sosial; beliau menghasilkan satu model matematik yang menerangkan secara terperinci dinamik jangka panjang demografi Mesir dan digunakan mereka untuk menganalisis revolusi Mesir 2011,
*siasatan dalam ekonomi global.

Karya-karya beliau telah diterbitkan di Amerika Syarikat, 
England, 
Rusia, 
Perancis, 
Jerman, 
Austria, 
Sweden, 
Belgium, 
Sepanyol, 
Itali, 
Hungary, 
Republik Czech, 
Australia, 
China, 
Jepun, 
Norway, 
Turki, Mesir , 
Yaman, 
Ukraine dan 
New Zealand.

## Rujukan

## Tulisan terpilih

* ''Ancient Yemen'' (Oxford University Press, 1995).
* ''World Religions and Social Evolution of the Old World Oikumene Civilizations: A Cross-cultural Perspective'' (Edwin Mellen Press, 2004).
* Korotayev A., Malkov A., Khaltourina D. ''Introduction to Social Macrodynamics: Compact Macromodels of the World System Growth.''. Moscow: URSS, 2006. ISBN 5-484-00414-4
*  Egyptian Revolution: A Demographic Structural Analysis. ''Entelequia. Revista Interdisciplinar'' 13 (2011): 139-165.
* Globalization Shuffles Cards of the World Pack: In Which Direction is the Global Economic-Political Balance Shifting? ''World Futures'', 70: 515–545, 2014.
* تاريخ اليمن الاجتماعي. موسكو, 2006.
ISBN 5-484-00529-9
* **[http://cliodynamics.ru/index.php?option=com_content&task=view&id=137&Itemid=75 مقدّمة الماكروديناميكا الاجتماعية: النمذجة الرياضية لتطوّر المنظومة العالمية قبل سبعينيّات القرن الماضي "مجلة كلية الآداب لجامعة القاهرة"٬ مجلد 68 ٬ سنة 2008 ٬ الجزء الثاني ٬ صفحات 148–181 .]**
*  '''انفجار فقاعة أسعار الذهب في 2011'''
* ''Great Divergence and Great Convergence. A Global Perspective'' (Springer, 2015)
Makam Diraja Langgar, Kota Bharu

**Makam Diraja Langgar** terletak bersebelahan Masjid Langgar di Jalan Langgar, dalam mukim Langgar, dalam jajahan Kota Bharu, Kelantan. Di makam ini dimakamkan kerabat diraja Kelantan.

## Makam-makam

## Rujukan

## Bibliografi
* 
* 

## Pautan luar
Liga Malaysia XI

**Liga Malaysia XI** (juga dikenali sebagai ** Malaysia XI**, **Pilihan Malaysia**, atau **Pilihan Liga Malaysia**) adalah sebuah pasukan bola sepak yang mewakili Malaysia untuk melibatkan diri di dalam perlawanan pertunjukan. Malaysia XI biasanya bermain di dalam perlawanan antarabangsa Bukan FIFA 'A' manakala perlawanan kompetitif seperti Kelayakan Piala Dunia dan Piala Asia dimainkan oleh pasukan bola sepak kebangsaan Malaysia.

## Sejarah
Pasukan ini dibentuk oleh pemain-pemain terbaik di dalam Liga Malaysia. Beberapa pemain berasal dari pasukan kebangsaan Malaysia. Malaysia XI biasanya bermain menentang kelab-kelab persatuan bola sepak di serata dunia kebanyakannya dari England.

Beberapa tahun kebelakangan ini, FAM selalu menyusun perlawanan di antara Malaysia dan kelab-kelab serata dunia. Malaysia XI tidak bermain satu perlawanan bagi beberapa tahun. Mereka hanya bermain satu perlawanan jika mereka diundang. Pasukan biasanya bermain menentang pasukan pelawat yang hadir untuk perlawanan pra-musim yang disediakan sebagai persediaan liga mereka.

Malaysia XI biasanya dilatih oleh ketua jurulatih pasukan kebangsaan Malaysia. Jurulatih pasukan terkini adalah Datuk Ong Kim Swee. Malaysia XI hanya mencatatkan satu kemenangan dan tiga seri semenjak perlawanan pertama pada tahun 1974. 

Malaysia XI akan bermain menentang pasukan pelawat Inggeris, Chelsea, Arsenal, and Liverpool pada Julai 2011.

## Perlawanan-perlawanan

### Skuad terkini
Pemain-pemain berikut telah dipanggil untuk perlawanan persahabatan menentang Arsenal FC dan Liverpool FC.

|-----

! colspan="9" bgcolor="#B0D3FB" align="left" |

|----- bgcolor="#DFEDFD"

|-----

! colspan="9" bgcolor="#B0D3FB" align="left" |

|----- bgcolor="#DFEDFD"

|-----

! colspan="9" bgcolor="#B0D3FB" align="left" |

|----- bgcolor="#DFEDFD"

## Lihat juga
* Pasukan bola sepak kebangsaan Malaysia
* Pasukan bola sepak kebangsaan wanita Malaysia
* Pasukan bola sepak kebangsaan Malaysia bawah 23 tahun
* Harimau Muda A
* Harimau Muda B
* Pasukan bola sepak kebangsaan Malaysia bawah 17 tahun
* Malaysia XI
* Pasukan futsal kebangsaan Malaysia

## Rujukan

## Pautan luar
* Persatuan Bola Sepak Malaysia 
* Malaysia International Matches (1953-2000)
Trương Tấn Sang

**Trương Tấn Sang**  (lahir 21 Januari 1949 di Duc Hoa, wilayah Longan) adalah seorang ahli politik Vietnam. Pada 25 Julai 2011, beliau dipilih sebagai presiden Vietnam, menggantikan Nguyen Minh Triet. Beliau juga merupakan anggota kanan politburo Parti Komunis kini dan setiausaha parti untuk Bandar Raya Ho Chi Minh dari 1996 to 2000.

Sang dilahirkan pada 21 Januari 1949 di Mỹ Hạnh, Đức Hòa, Long An. Nama timangannya "Tư Sang". Beliau berkelulusan ijazah undang-undang.

## Rujukan
Sharbinee Allawee

**Mohd Sharbinee Allawee Ramli** (lahir 7 Disember 1986) adalah seorang pemain bola sepak Malaysia yang merupakan penjaga gol bagi pasukan Sarawak United F.C.. Beliau adalah salah seorang ahli pasukan bola sepak kebangsaan Malaysia dan juga ahli pasukan skuad bola sepak Sukan SEA 2009 di Laos.

Pada bulan November 2010, Sharbinee telah dipanggil masuk ke dalam skuad kebangsaan Malaysia oleh jurulatih K. Rajagopal bagi Piala Suzuki AFF 2010. Sharbinee merupakan kesebelasan utama menentang Indonesia di perlawanan pertama di dalam Kumpulan A. Malaysia tewas 5-1 menyebabkan beliau digantikan oleh Khairul Fahmi Che Mat sebagai penjaga  gol utama. Malaysia won the 2010 AFF Suzuki Cup tittle for the first time in their history.

Pada 23 Julai 2011, pusingan kelayakan Piala Dunia 2014 menemukan Malaysia dan Singapura yang berakhir dengan Malaysia dibolosi sebanyak 5 gol. Gawang Malaysia ketika itu dijaga oleh Sharbinee.

## Rujukan
Nydia, Terendak dan Bintang : Junior vs Senior

Buku **Nydia, Terendak dan Bintang : Junior vs Senior** dikarang oleh dan diterbitkan pada 26-Julai-2010 merupakan sambungan kepada buku Nydia  Terendak dan Bintang : Episod Pengenalan. Ia diterbitkan oleh PTS Publications & Distributors Sdn Bhd dalam bahasa Melayu dengan nombor ISBN13 978-967-5406-79-9, dan dijual pada harga Malaysia Barat RM16.00/Malaysia Timur RM18.00(2010).

Jalan cerita berkisar tentang pelajar-pelajar di MRSM Terendak, sebuah sekolah berasrama penuh iaitu Maktab Rendah Sains MARA yang terletak di Kem Terendak, Melaka.

## Ringkasan
SINOPSIS BUKU :

Selamat kembali ke MRSM Terendak, Nydia! Tidak sampai dua bulan cuti sekolah, kini Nydia dan rakan-rakan kembali semula ke MRSM Terendak dengan sesuatu yang baharu dan pastinya pelbagai aktiviti baharu yang akan mereka hadapi.
JUNIOR?
Ada junior baharu? Bagaimana gelagat mereka nanti? Tentu bermacam-macam kerenah yang terpaksa dihadapi Nydia dan rakan-rakannya nanti. Pasti!
Bagaimana Nydia menyelesai semua masalah itu? Mampukah senior-senior ini memberikan memberikan teladan yang baik kepada junior-junior mereka?

## Pautan luar
*  Buku terbitan PTS Publications & Distributors Sdn Bhd.
*  MRSM Terendak
Aku Yang Menanti

***Aku Yang Menanti*** ialah novel yang ditulis oleh Haiza Najwa.

## Sinopsis
*Aku Yang Menanti* mengisahkan sebuah cinta tulus seorang terhadap isterinya. Perkahwinan Adiwira dengan Zaidura yang diasaskan oleh sebuah persahabatan dan pupukan kasih sayang sejak kecil hingga mengelopak menjelmakan cinta yang indah. Sayang sekali, perkahwinannya disabotaj oleh Robin, rakan sendiri yang jatuh cinta begitu parah sekali terhadap isterinya. Akhirnya, duri dalam daging itu berjaya mempengaruhi Zaidura yang terpenjara di sebuah depoh tahanan wanita di saat percutian bulan madu mereka. Konon najis heroin yang ditemui dalam bagasi Zaidura ketika di Lapangan Terbang Dublin adalah angkara khianat si suami. Hinggalah Zaidura menguja iltizamnya demi membalas dendam pada suami yang hakikatnya dianiaya Robin. Keluar sahaja dari Dochas Center, Zaidura yang menukar nama pada 'Zeidra' atas usaha Robin menukar imej dan parasnya demi menjadikan pembalasan dendam itu suatu lestari. Mampukah Adiwira membuktikan kejujurannya di ambang misi dendam itu hampir terlaksana untuk menjerutnya? Dan bagaimanakah dia akhirnya mampu mengecam wanita yang menyamar sebagai pekerjanya itu ialah isteri yang dirindui yang dikatakan Robin menghilangkan diri selama 5 tahun semata-mata curang kerana mengikut lelaki lain? 

## Pautan luar
* Karangkraf: Aku Yang Menanti
Ilusi Hati

***Ilusi Hati*** ialah novel yang ditulis oleh Haiza Najwa dan diterbitkan oleh Alaf 21, anak syarikat Karangkraf.

## Jalan cerita
Joshua anak arwah Francis merupakan anak saudara kepada Franklin Goonting. Dipaksa menikahi Syaskila anak kepada Franklin kerana Syaskila begitu mencintai sepupunya itu. Manakala Jasmine pula dipaksa ibu angkatnya menikahi abang angkat yang sangat menyayanginya iaitu Firdaus. Kedua-dua insan yang tidak ada kena mengena ini mengalami tekanan psikologi yang amat berat lalu memandu dengan cara yang tidak konsisten dan amat berbahaya di pihak Jasmine. Dengan takdir Tuhan, kedua-dua kereta bertembung dan mereka melanggar satu sama lain. Kedua-dua koma. Mereka diletakkan di kamar bersebelahan di Pusat Perubatan Pantai. Ketika terperangkap dalam alam koma, Jasmine yang sejak kecil mempunyai kebolehan bertelepati mampu mencapai fikiran Joshua dan mereka mulai bertelepati. Akhirnya kasih sayang terpupuk dan mereka saling merasakan ada cinta di hati masing-masing. Sedar dari alam koma, masing-masing saling mencari. Beberapa kali bertembung namun mereka menolak intuisi masing-masing dan membiarkan diperdaya oleh rakan Jasmine, Marlia yang mengaku bahawa dialah yang bertelepati dengan Joshua. Jasmine yang sudah tahu bahawa Joshuala pria yang dicintainya terpaksa tunduk pada kemauhan Jasmine atas dasar setiakawan lalu merahsiakan pada Joshua bahawa dialah Jasmine yang sedang dicari Joshua. Pada malam perkahwinan barulah Joshua dapat tahu yang Marlia bukan pesakit yang bertelepati dengannya kerana saat Marlia sedang merawat wajahnya di hadapan cermin, dia yang dalam keadaan separa sedar antara tidur dan jaga tiba-tiba dihubungi Jasmine melalui telepati. Lalu Joshua mula berdendam kerana dipermainkan oleh kedua-dua wanita ini.

## Pautan luar
* Karangkraf: Ilusi Hati
Misteri Dania

***Misteri Dania*** ialah novel yang ditulis oleh Haiza Najwa dan diterbitkan oleh ZIS Services pada 2008.
Ghulam Haider Hamidi

**Ghulam Haider Hamidi** (65 tahun) merupakan Datuk Bandar Kandahar, Afghanistan yang telah mati dibom oleh pengebom berani mati kumpulan Taliban pada 27 Julai 2011. Beliau dilantik sebagai datuk bandar pada 2007 oleh Presiden Hamid Karzai.

Bom itu disorok dalam serban pejuang berani mati tersebut.Selama ini, serban tidak diperiksa. Sepatutnya dia akan menggantikan Ahmed Wali Karzai . Namanya menonjol kerana melancar jihad menentang rasuah dan menjadi perunding atau orang tengah dalam petikaian antara puak.  Dia juga memecat jurutera dan beberapa pegawai kerana mengambil rasuah.

Jurucakap Taliban ,Qari Yousef Ahmadi memberitahu The Associated Press, Datuk Bandar telah mengarahkan supaya rumah -rumah haram di Loye Weyala diruntuhkan dengan bulldozer. Sebaik sahaja Datuk Bandar datang bekerja, penyerang meletupkan bahan letupan itu.Taliban membunuh Datuk Bandar untuk membalas dendam kematian dua kanak-kanak yang mereka mendakwa telah dibunuh semasa kerja-kerja perobohan.Hamidi adalah powerbroker ketiga dari selatan dibunuh bulan Julai ini.

Hamidi pernah tinggal di  Toronto Canada dan bekerja sebagai akauntan di  Arlington, Virginia Amerika Syarikat selama 30 tahun sebelum kembali ke Afghanistan selepas kejatuhan Taliban pada tahun 2001. Dia dianggap sebagai sekutu Wali Karzai di Kandahar. Tetapi Hamidi beroperasi di belakang tabir.Dia dilihat lemah untuk mengambil alih Wali Karzai sebagai ketua majlis wilayah.

Pada 12 Julai 2011, saudara tiri Presiden Afghanistan Abdul Hamid Karzai , Ahmed Wali Karzai, telah ditembak mati di rumahnya di Kandahar oleh rakan lamanya sendiri . Ahmad Wali adalah ketua puak Popalzai. 

Pada 17 Julai 2011,  lelaki bersenjata membunuh Jan Mohammad Khan, penasihat kepada Presiden mengenai isu-isu puak.Lima lelaki itu mengikat diri mereka dengan bahan letupan lalu membunuh Jan Mohammad Khan. Jan Mohammad Khan merupakan bekas gabenor wilayah Uruzgan di selatan. Seorang ahli parlimen juga telah terbunuh dalam serangan 17 Julai di rumah Khan di Kabul.

Duta Amerika Syarikat ke Afghanistan,Ryan Crocker dan John Allen, komander baru AS dan NATO di Afghanistan mengutuk pembunuhan itu. Masih terdapat 33,000 tentera Amerika syarikat dan NATO di sana.Jenayah semakin meningkat ketika AS dan NATO hendak mengundurkan tenteranya pada September 2012.Pengunduran penuh dijangka pada 2014. Tentera asing menjadi sasaran terbaik bagi para pejuang. Pada April 2011, 9 orang askar AS telah dibunuh oleh juruterbang Afghan di Lapangan Terbang Kabul.

## Rujukan
Gerhana Cinta Edika

***Gerhana Cinta Edika*** ialah novel kisah cinta yang ditulis oleh Haiza Najwa dan diterbitkan oleh penerbit Rhythm.

## Jalan cerita
*Gerhana Cinta Edika* ditulis setelah Haiza Najwa terbaca kisah sedih adik-beradik yang melarikan diri dari rumah nelayan mereka di pantai Timur kerana tidak tahan diperkosa abang sendiri. Kakak mereka juga diperkosa sementah usia 11 tahun. Dia sering melihat kakaknya itu meratap di kejauhan malam. Ada kala dilihatnya kakaknya menangis dalam keadaan bogel. Dia hairan justeru pada persepsinya, kakaknya itu sangat bertuah kerana si abang sentiasa paparkan kasih sayang melalui belaian pada si kakak hingga terkadang terbit cemburu di hatinya. Tapi setelah usianya mencecah 10 tahun, barulah dia sedar maksud tangisan kakaknya. Kerana apa yang dilakukan pada kakak dibuat pula pada dirinya. Bila diadukan pada ibu, ibu bilang, "Isyy.. jangan bising-bising nanti malu. Kalau abang tak ada, sapa nak bagi kita makan? Sapa nak ke laut?" *Gerhana Cinta Edika* menggambarkan betapa bendulnya si ibu yang tidak tahu anak lelakinya mengerjakan adik perempuannya sendiri.